
Selles ajakirjas: 


1. Valgus (Viivi Luik) 

2. Endoliimfaatiline hüdrops 

3. Meniere i ravimid internetis. Uskuda või mitte? 
4. Vitamiinide ja mineraalainete koosmõjud 

5. Soome Menierefoorumist 

6. Menieeriku supermarketisündroom 

VALGUS 
Viivi Luik 


Suur tuul ajab talvist prahti 
ja traadid tinisevad. 
Nüüd päikene pääses lahti, 
päevad on sinisemad. 


See tuul on veel külm ja rõske, 
käed muudab ta karedaks, 
kuid valgus silitab põske 
ja südant teeb paremaks. 


Endoliimfaatiline hiidrops 


http://www.suomenmeniereliitto.net/menituki/files/FI/pdf/Paineentunne.pdf 


Sellisest nähtusest, nagu endolümfaatiline hüdrops, on siin lehekülgedel ennegi juttu 
olnud. Mida see endast kujutab? 


Hüdrops e. liigveesus tähendab liigset vedeliku kogunemist. Endolümf on üks sisekõrvas 
olevast kahest vedelikust. Nendest perilümf koosneb peaasjalikult kaaliumisooladest, 
endolümf aga naatriumisooladest 


Haiguse korral on vedeliku imendumine sisekõrvast häiritud (tekib hüdrops ehk liigveesus), 
rõhk sisekõrvas suureneb (loomadel endolümfiava sulgemine ei kutsu esile seda nähtust). 
Sellest tingituna võib sisekõrva vedelikke eraldav membraan puruneda ning kuna tasakaalu 
eest hoolitsevad poolringkanalid ei saa tavapäraselt töötada, on tasakaalu säilitamine 
häiritud. 


Pildil on tiks kolmest tasakaaluelundi poolringkanalist. 


Endoliimfaatiline hüdrops võib olla seotud ajuvedeliku rõhu langusega, mille puhul 
perilümfi rõhk kanalis väheneb. See omakorda toob kaasa endolümfi sisaldava süsteemi 
laienemise, mis viib kumbagi vedelikku eraldava kile e. vestibulaarmembraani 
purunemiseni. Seda momenti on peetud haigushoo tekkimishetkeks, kuigi päris kindlad 
selles ei olda. Suur osa meedikuid kahtleb selles. 


https://youtu.be/grk7OyAB ss 


Meniere i ravimid internetis. Uskuda või mitte? 


Peale seda, kui ma olin tarvitanud Meniere 
Balance *i mõne kuu jooksul, tunnen ennast jälle 
tervena. Soovitan seda ravimit kõigile, kes on 
tuttavad Meniere *i haigusega. Te ei usu, kui 
efektiivne see on. 


FREE SAMPLE > 


Ülaloleval reklaamil on õigus vähemalt ühes suhtes: ei usu seda lubadust küll! Aga ometi 
väidavad inimesed olevat neist ravimitest abi saanud. Kuidas sellega on? 


Et tuua selgust sellesse küsimusse viisid Michigani ülikooli teadlased läbi lihtsa katse. 
Patsientide hulgast valiti välja 50 vabatahtlikku, kellele pooltest anti reklaamitud ravimit ja 
pooltele platseeboravimit ehk siis kahjutuid, kuid ilma mingi toimeaineta ravimisarnaseid 
tablette. Seejuures ei teadnud katsealused, kes neist mida sai. Kahe kuu pärast paluti neil 
kirjeldada, millist mõju oli saadud ravim nende arvates avaldanud. Arstide hämmastuseks 
arvas enamik platseeboravimeid saanud patsientidest, et nende olukord oli paranenud 
tunduvalt. Umbes samal seisukohaloli ka suurem osa reklaamitud ravimit tarvitanuist. 
Millest selline tulemus oli tingitud? 


Antud juhul oli tegemist autosugestsiooniga. Kui inimesele kinnitati, et ta sai ravimeid, mis 
teda aitavad, siis hakkas inimene seda alateadlikult uskuma ja see häälestas ka tema 
organismi positiivselt. Kahjuks ei püsinud selline näiline tervenemine kuigi kaua ja varsti 
avastasid katsealused, et nende endine olukord taastus. 


Just sellele lähevadki välja ebaausad ravimitootjad. Kuna inimorganismi vastuvõtlikkus 
erinevate ravimite suhtes on samuti erinev, siis on alati võimalik väita, et nimetatud ravim 
lihtsalt ei sobi mõnele inimesele. Kuid oma kasumi on tootja juba kätte saanud ja mingi 
kohustus ei seo teda enam. Kui tõepoolest oleks avastatud mingi ravim Meniere'i haiguse 
jaoks, ei = oleks maailmas nii = palju inimesi, kes seda põevad. 


See ei kehti loomulikult mitte ainult Meniere`i haiguse puhul. Ka tinnituse jaoks on olemas 
imeravimeid, mis pidavat kõrvaldama selle tüütu nähtuse lühema või pikema ajaga. Jällegi 
küsimus: miks seda siis ei kasutata? Miks on maailmas nii palju inimesi, kes kannatavad 
tinnituse all? 


CLICK HERE FOR A FREE BOTTLE! 


Kahjuks kuulub kasutute preparaatide hulka ka meil apteekides müüdav TONE. 


Vitamiinide ja mineraalainete koosmõjust 


Võiks arvata, et kui oled hommikul neelanud päevased vitamiinitabletid või -kapslid, siis on 
kogu vajalik päevane annus ilusasti olemas ja millestki ei tohiks puudu jääda. Aga kas sa 
teadsid, et kui hommikul jood kohvi, nõrgeneb näiteks B3-vitamiini, raua, tsingi ja kaltsiumi 
imendumine? Hommikusöögiks tarvitatud piimatoodetega koos saadud kaltsium nõrgendab 
näiteks magneesiumi, tsingi ja raua imendumist. Kaltsiumi ja tsingi imendumist vähendab 
samaaegselt kiudainete söömine. 


Vitamiine ja mineraalaineid neelates on põhjust mõelda, millega koos ja millisel kellaajal sa 


neid tarvitad. D-vitamiin ergutab, järelikult on mõtet tarvitada seda hommikul, kui sa ei 
soovi veeta unetut ööd. Magneesium sellevastu rahustab, mille tõttu seda peaks tarvitama 
õhtuti. Ühed ained aitavad kaasa teiste ainete imendumisele, teised sellevastu võivad 
takistada nende imendumist täielikult. 


Soome Menierefoorumist 


Küsimus: mis aitab kaasa haigushoost ülesaamiseks? 


Vastajateks on omavahelises vestluses foorumis osalevad inimesed, kellel on lähedane 
tutvus Meniere i haigusega. 


* Puhkus 


* Piisav vedelikutarvitamine ja puhkus. Teisest küljest paljud ütlevad, et tasakaal taastub 
kiiremini, kui hakata tasapisi liikuma kohe, kui vähegi võimalik. 


* Liikumine, mitte pikutamine. Kohe püsti, kui vähegi jalgadel püsid. 

* Olen olnud vaid vedelikudieedil paar päeva. Palju vett ja õunamahla. See tundub aitavat. 
* Elu jätkamine normaalsena. Ei ole mõtet jääda ennast haletsema. 

* Mul on alati olnud kombeks tõusta ja liikuda. Haigushoo ajal tarvitatakse mitmeid 


ravimeid (Diapam, Stemetil, Pimperani). Üldiselt mina ei võta midagi, vaid tunnen rõõmu 
"karussellisõidust" (tõsi küll, iiveldusest ma ei pea lugu ja iiveldusvastased ravimid on 


aktuaalsed). Need võivad teha uimaseks ja väsimus on haigushoogude lahutamatu kaaslane 
niigi, aga rokk mängima ja kepsutama. 


* Nii ongi. Ja aja jooksul leiab igaüks ise omale sobiva toibumismeetodi. Mina jalutan 
metsas mõnikord paar-kolm tundi. 


* Vedelik, puhkus (uinak, kui õnnestub) ja, nagu juba öeldud - võimalikult ruttu mingi 
tegevus või jalutuskäik, mille jooksul ununevad halvad mõtted. Kui jääda voodisse 
virisema, siis see kestab kaua. 


* Minu tagasihoidlikud haigushood ei ole põhjustanud veel iiveldust, kuid oletan, et korralik 
haigushoog toob kaasa samasuguse pearingluse, nagu korralik asendist tingitud pearinglus, 
mille puhul ei näe ega suuda tajuda midagi. Küsimus ongi, kuidas te saate mingeid ravimeid 
neelata, kui see põhjustab kohe oksendushoo ja igasugused tabletid lendavad välja kohe või 
viie minuti jooksul? 


* Teen nii, nagu ennegi, kui vähegi võimalik. Kõrvaarst ütles mulle: "Ela normaalset elu". 
Kui tuleb iiveldushoog, siis kohe puhkama. Mul on sageli pearinglus ja see on tavaliselt 
raske. Ma ei hooli sellest. Üldine olukord on hea. Pearinglus lõpeb aja jooksul haigushoo 
raskusest sõltuvalt. Eelmisel neljapäeval tulnud pearingluse järgi ma ei ole veel võinud autot 
juhtima. Rooli taga on pearinglus suurem. Aga usun, et nädalavahetusel suudan ka autot 
juhtida. 


* Mina võtan tavaliselt tableti kohe, kui tunnen survet kõrvas. Mõnikord ei ole selleks 
vajadust, sest haigushoogu ei järgne, aga vähemalt olen valmis selle tulekuks. Olen harjunud 
tundma iiveldustunnet juba ette ja saan isegi raske oksendushoo peetud "seespool". Mingil 
põhjusel olen hakanud kartma neid oksendamisi, sellepärast olen õppinud neid tõrjuma. 
Minu isa õpetas mulle palju, kuidas tulla välja pearinglusest. Papa tuikus tihti 
hommikusöögile seintest kinni pidades ja tõdes, et "vaat nii, jälle on maa ja taevas 
üheskoos", olles enne seda higistanud liitrite kaupa ja piilunud isegi igavikku. 


* Jah, igaühel on omad nipid sõltuvalt sellest, missugused haigushood kellelgi on. Minul on 
need tavaliselt nii ägedad, et midagi ei seisa sees, ka mitte ravimid. Mind aitab vaid 
magamine, kui haigushoog on üle läinud. Ma ei suuda küll mõeldagi normaalse elu ja 
tavapäraste toimingute peale sellel ajal. 


* Päris nii just ei ole. Minulgi oli nii äge hoog viimati, et viidi tilgutite alla ja tundsin, et 
olen ehtne zombi, kuid siiski kõndisin oma jalgadel haiglast koju kohe, kui koivad kandma 
hakkasid ja jätkasin normaalselt ning proovisin unustada kogu märuli. Puhkasin kodus, kuid 
kuna oligi pühapäev, siis oleksin teinud seda ka tavalises olukorras. 


* Noh, igaühel on oma meetodid, nagu siin varem juba öeldud on. Igaühel on ka oma isiklik 
haiguslugu. Peaasi, et suudab tõusta ja jätkata elu. Ühtedel võib selleks kuluda rohkem aega, 
kui teistel. 


* Just nimelt. Mõttekas on puhata, kui selleks on vajadus. Sellest jääb üsna ränk väsimus 
küllalt kauaks. Kuid tavaliselt minul on peale haigushoogu lausa võitjatunne, et vägisi ajab 
püsti tõusma. 


* Mis oksendamises halba on? Mul on oksendamise järel palju parem tunne. *) 
* Jah, ja oksendamine aitab kaalus alla võtta, kui peale selle mõnda aega ei söö. 
* Olen argpüks pearingluse suhtes. 


* Ma ei usu, et keegi meist on argpüks. Missugune lollpea armastaks halba enesetunnet või 
pearinglust? Ja igaühel võtab aega haigushoogudega harjumine. Tõsi küll, hirm ei paranda 
olukorda, kuid käsu peale sellest vabaneda ei ole võimalik. Ära ole liiga range enda suhtes, 
kuid ära liiga kergelt poe voodisse ennast haletsema. 


* Tunnistan, et kardan samuti oksendamist. Olen kartnud seda juba lapsena, miks, ei tea. 
Minu jaoks on see halvem, kui mistahes valu. Õnneks minu haigus ei ole alati toonud kaasa 
iiveldust ja olen õppinud samuti seda alla suruma - tahtejõuga, suu kinni. Võib-olla 
universum on mind õpetanud, kuna rasedanagi iiveldus lõppes alles sünnituspalatis. Nagu 
kuulda, need, kellel on tasakaaluga probleeme, kannatavad ka raskema iivelduse käes 
raseduse ajal. Ma ei suuda eelnevalt tajuda haigushoo saabumist ja minu jaoks asendist 
tingitus pearinglus on isegi raskem, kui Meniere. Mul on see mõlemas kõrvas ja nii on mul 
igapäevane lust ja rõõm tuigerdada nurgast nurka. Tänapäeval on siiski olemas mitmeid 
harjutusi, mis aitavad sellisel juhul ja olen sellega saanud palju tegutsemisvõimet tagasi. 
Haigushoo ajal proovin juua klaasitäie vett, kuhu on segatud kübeke meresoola. See mõjub 
rahustavalt. Tasakaaluprobleeme on mul palju, ja kuna mõlemad kõrvad on mängust väljas, 
vajan üsna tihti abivahendeid kõndimiseks. Lapsevanker ja talvel tõukekelk sobivad hästi. 
Sunnin ennast liikuma, ehkki see tundubki sageli ülejõukäivalt. Luban endale ka 
pingevabasid päevi, millal ma ei väsita ennast. Siis vaid istun ja kuulan ennast ja ka austan, 
et olen siiani tulnud toime. See on kõige tähtsam, millega ma suudan edasi elada. 


* Jaa. liikuma, liikuma haigushoo järele. Kõige parem, kui see toimuks väljas. Mul on küll 
tihti kaaslane kõrval esimestel päevadel, kui suurema haigushoo lõpuks võib esineda veel 
mõni kergem hoog. Kui mul on rakse haigushoog, olen haiglas ja seal talutavad mind kaks 
hoidjat WC-sse ja asetavad potile, kuna mul endal ei ole mingit aimu, kus on miski. Saan 
haiglas paar süsti iivelduse vastu ja laman 6-7 tundi. peale seda proovin tasapisi kõndida ja 
see õnnestubki, ehkki kõvasti tuikudes ja vaarudes. Ja siis kas mõne sõbra autoga või 
taksoga koju. Peab ütlema, et peale seda on paar päeva üsna udune olemine. 


* Värske õhk teeb tead meelel ja rahustab palju. 
* Kas teil on pearinglust veel haigushoo järelgi? 


* Kuidas kunagi. Kui on olnud väga raske haigushoog, siis jah. Kergemate puhul esineb 
vaid suur väsimus. 


* Autojuhtimises ja ka jalakäijana liikluskeerises olen nüüd tavalisest ettevaatlikum. Oli 
olukordi, kui olin liiga julge ja panin ohtu ennast ja teisi liikluses ja nii mõnigi ohuolukord 
oli lähedal. Mul on eriti asendist tingitud pearingluste ajal vahemaadest arusaamine täiesti 
käest ära ja nii mõnigi kord olen kujutanud ette, et kõnnin kõnniteel, kuid tegelikult olengi 
keset autoteed. Nüüd, kui mul on laps, on ka minu enesekaitsevaist ärganud ja olen õppinud 
seda, kuidas elus jätkata. 


* Mul on peale haigushoogu selline tunne, et kui keeran pead, tundub kogu maailm ja minu 
aju kaasa arvatud keerlevat. Sellistel hetketel ei taha teha muud, kui lamada ja oodata, et see 
läheb mööda, aga lamades ei muutu asi paremaks. Lamades kestab tervenemine mitu päeva, 
väljas liikudes vaid mõne tunni. Ärritab, kui tahad vaid pikutada, kuid pead tõusma ja 
likuma. 


* See onnii vastik haigus, et seda ei sooviks isegi oma pahemale vaenlasele. 
* Mõtlen tihti, et on hea, et see on minul, mitte minu lastel. 


* Mina võtan kohe, kui haigushoog tuleb, iiveldusvastase tableti, siis pimedasse ja vaiksesse 
tuppa lamama ja silmad kinni ootama, et see möödub. Ja see möödubki — kunagi. 


* On see väsitav ja üllatusi täis haigus. Minust on tulnud 30-aastase menieeriku staaži järel 
üsna suur erak. Mõni tõeline sõber on järele jäänud. Teised on kadunud juba ammu. Siiski ei 
tunne ennast üksikuna. Pere on tähtis. Ja haigus sunnib peale tervislikumad eluviisid (toit ja 
liikumine). 


* Puhkus ja pikk uni. 


* Minu arvates sellised raskused teevad elamisest inimväärilise, kuna nüüd tunnen suuremat 
rõõmu headest hetkedest. 


* Pean tänama õnne, et ma ei ole olnud selles karussellis pikka aega, kuid oksendamine on 
füüsiliselt valurikas maokrampide tõttu, mida see kaasa toob. Seni oli selleks põhjuseks 
migreen, nüüd lisandus sellele veel ka Meniere. See uus tutvus ei ole just meeltülendav. 


*) Meniere'i haiguse puhul ei too oksendamine tavaliselt kaasa kergendustunnet (H.K) 


Soome Menierefoorumis osalejate nõusolekul soome keelest tõlkinud ja avaldanud Heinar 
Kudevita 


Menieeriku supermarketisündroom 


Pikalt jätkunud Meniere'i haigust iseloomustavad supermarketite vältimine, kõrgete kohtade 
kartus ja väljakukartus või ebameeldivuse tunne lagedates kohtades. Neid tundmusi 
varjatakse tavaliselt teiste inimeste eest enne, kui keegi sellele tähelepanu pöörab. Kõik 
need nähtused liituvad tasakaalutunnetuse nõrgenemisega ja reisi-iiveldusega. 


Liikudes supermarketite riiulite vahel kogeb menieerik, nagu silmanurgast nähtavad 
riiulirivid liiguksid ja see omakorda põhjustab pearinglust. Sama tunne tekib ka suures 
rahvahulgas viibides. Eesti keeles ei ole selle nähtuse jaoks head väljendit, soome keeles 
kannab see nime "ääreisnäkökenttä", mida võiks tõlkida, kui silmanurgast nähtav vaateväli. 
See on just ala, millest nägemisimpulsi signaal liigub tasakaalukeskusse ja reguleerib 
tasakaalu. See vaateväli reguleerib tasakaaluelundi tegevust ajutüves ja väikeajus. 
Tasakaaluelundi impulsid on omavahel vastuolus nägemisaistinguga. 


Tulemuseks on vastuoluline olukord, mida võib võrrelda paljudel inimestel esineva reisi- 
iiveldusega. sama juhtub ka siis, kui inimene sattub edasi-tagasi liikuvate inimeste hulka 
mõne suure ostukeskuse tipptunni ajal. 


Häiritud tasakaalutunnetuse puhul on nii nägemis- kui tasakaalumeel omavahel vastuolus ja 
tunne on vastavalt ebameeldiv, mida püütakse vältida. Sama mõju on kõrgematel kohtadel 
viibides. Ka siis võib tekkida iiveldus. 


Silmanurgast nähtav vaateväli on väga oluline, kuid just see on häiritud ja inimene ei saa 
piisavalt informatsiooni oma asendist ruumis. Meniere'i haigust põdevate jaoks on 
nägemine olulise tähtsusega, kuid inimese jaoks on esmase tähtsusega vaateväli, mis avaneb 
tema ees umbes 90 kraadi ulatuses (mõlema silma puhul). Kogu tajutav liikumine alast , mis 
jääb sellest väljapoole, mõjub häirivalt. 


(Allikas: Meniere-posti 2/2007) " 


Kuulsad inimesed. kellel on tinnitus 


Chris Martin Steve Martin Pete Townshend Eric Clapton 


Ozzy Osbourne Leonhard PhilCollins Jeanne d'Arc 
Nimoy 


~~ N 


Nagu pildil näha, on suurem osa tinnituse all kannatavatest muusikainimesed, kellel on 
pidev kokkupuude valju heliga. Kes aga tegi kindlaks prantsuse rahvuskangelase Jeanne d 


“Arci tinnituse, ei ole teada. 


